smcproject/ml-wiki-sentences huggingface dataset:
' ലിറ്റിൽ  ബോയ് " എന്ന പേരിലുള്ള ബോംബാണ് ഇവിടെ പ്രയോഗിച്ചത്  ആഗസ്റ്റ് 9
ന് നാഗസാക്കിയിൽ പതിച്ച അണു ബോംബിന്റെ പേരാണ് ഫാറ്റ്മാൻ പ്രവർത്തനം
അണുവിഘടനം മൂലം പ്രവർത്തിക്കുന്ന ആയുധങ്ങളിൽ ആണവനിലയങ്ങളിൽ നിന്നും വ്യത്യസ്തമായി ചെയിൻ റിയാക്ഷൻ അനിയന്ത്രിതമായ രീതിയിലാണ്‌ നടക്കുന്നത്.
അതായത് സെക്കന്റിന്റെ ഒരു ചെറിയ അംശം കൊണ്ട് വളരെയധികം അണുകേന്ദ്രങ്ങൾ വിഘടിക്കപ്പെടുന്നു.
അങ്ങനെ ഒരു വലിയ പൊട്ടിത്തെറിയോടെ ഭീമമായ അളവിൽ താപം ഉൽപാദിക്കപ്പെടുന്നു
ഇതിനേക്കാൾ നശീകരണശേഷിയുള്ളവയാണ്‌ അണുസം‌യോജനംഅടിസ്ഥാനമാക്കിയുള്ള ആയുധങ്ങൾ.
ഇത്തരം ആയുധങ്ങളിലും അണുസം‌യോജനം ആരംഭിക്കുന്നതിനാവശ്യമായ ഉയർന്ന താപം ഉണ്ടാക്കുന്നത് ഒരു അണുവിഘടനപ്രവർത്തനത്തിലൂടെയാണ്‌.
അണുസം‌യോജനം അടിസ്ഥാനമാക്കിയുള്ള ആയുധങ്ങളെ ഹൈഡ്രജൻ ബോംബ് എന്നോ തെർമോന്യൂക്ലിയർ ആയുധങ്ങൾ എന്നോ പറയുന്നു ആണവായുധം സ്വായത്തമാക്കിയ രാജ്യങ്ങൾ റഷ്യ അമേരിക്കൻ ഐക്യനാടുകൾ അമേരിക്കൻ ഐക്യനാടുകൾ ഫ്രാൻസ് യുണൈറ്റഡ് കിങ്ഡം ചൈന ഇസ്രയേൽ ഇന്ത്യ പാകിസ്ഥാൻ ഉത്തര കൊറിയ ആണവായുധ നിർമ്മാർജ്ജന ദിനം
വളരെ വർഷങ്ങളായുള്ള ഐക്യരാഷ്ട്രസഭയുടെ ലക്ഷ്യമാണ് “ആഗോള ആണവ നിരായുധീകരണം കൈവരിക്കുക” എന്നത്.
ആറ്റോമിക് എനർജി കമ്മീഷൻ രൂപീകരിക്കുവാൻ 1946 ൽ കൂടിയ ഐക്യരാഷ്ട്ര പൊതുസഭയുടെ ആദ്യ പ്രമേയ വിഷയമായിരുന്നു ഇത്.
ആണവോർജ്ജം നിയന്ത്രിക്കുന്നതിനും ആറ്റോമിക് ആയുധങ്ങൾ ഇല്ലാതാക്കുന്നതിനും കൂട്ട നാശം വിതയ്ക്കുന്ന മറ്റെല്ലാ പ്രധാന ആയുധങ്ങളും നിയന്ത്രിക്കുന്നതിനും അനുയോജ്യമായ നിർദ്ദേശങ്ങൾ നൽകുകയെന്നതായിരുന്നു കമ്മീഷന്റെ ദൗത്യം.
സെപ്റ്റംബർ 26 ന് അന്താരാഷ്ട്രതലത്തിൽ സമ്പൂർണ ആണവായുധ നിർമ്മാർജ്ജന ദിനം ഐക്യരാഷ്ട്ര സഭ ആചരിക്കുന്നു.
ആണവായുധങ്ങളുടെ ചരിത്രം 1953 ഏപ്രിൽ 18-ന് യുണൈറ്റഡ് സ്റ്റേറ്റ്‌സിന്റെ ആണവ പരീക്ഷണമായ അപ്‌ഷോട്ട്-നോത്തോൾ ബാഡ്ജറിൽ ഒരു ന്യൂക്ലിയർ ഫയർബോൾ രാത്രി പ്രകാശിക്കുന്നു.
ന്യൂക്ലിയർ ഫിഷൻ അല്ലെങ്കിൽ ഫിഷൻ, ഫ്യൂഷൻ പ്രതികരണങ്ങൾ എന്നിവയുടെ സംയോജനത്തിൽ നിന്ന് ആണവായുധങ്ങൾക്ക് വലിയ വിനാശകരമായ ശക്തിയുണ്ട്.
1930-കളിൽ ഉണ്ടാക്കിയ പ്രധാന ശാസ്ത്ര മുന്നേറ്റങ്ങളെ അടിസ്ഥാനമാക്കി, യുണൈറ്റഡ് സ്റ്റേറ്റ്സ്, യുണൈറ്റഡ് കിംഗ്ഡം, കാനഡ, ഫ്രാൻസ് എന്നിവ രണ്ടാം ലോകമഹായുദ്ധസമയത്ത് സഹകരിച്ച്, മാൻഹട്ടൻ പദ്ധതി എന്ന് വിളിക്കപ്പെടുന്ന, ആണവ വിഘടനം ഉപയോഗിച്ച് ഒരു ആയുധം നിർമ്മിക്കാൻ തുടങ്ങി, അണുബോംബ് എന്നും പറയപ്പെടുന്നു.
1945 ഓഗസ്റ്റിൽ, ഹിരോഷിമയിലെയും നാഗസാക്കിയിലെയും അണുബോംബ് സ്ഫോടനങ്ങൾ ജപ്പാനെതിരെ ആ യുദ്ധത്തിന്റെ അവസാനത്തിൽ അമേരിക്ക നടത്തി.
ശത്രുതയിൽ ആണവായുധങ്ങളുടെ ഒരേയൊരു ഉപയോഗമായി ഇന്നുവരെ നിലകൊള്ളുന്നു.
സോവിയറ്റ് യൂണിയൻ അവരുടെ സ്വന്തം അണുബോംബ് പ്രോജക്റ്റ് ഉപയോഗിച്ച് താമസിയാതെ വികസനം ആരംഭിച്ചു, അധികം താമസിയാതെ, ഇരു രാജ്യങ്ങളും ഹൈഡ്രജൻ ബോംബുകൾ എന്നറിയപ്പെടുന്ന കൂടുതൽ ശക്തമായ ഫ്യൂഷൻ ആയുധങ്ങൾ വികസിപ്പിക്കുകയായിരുന്നു.
ബ്രിട്ടനും ഫ്രാൻസും 1950-കളിൽ സ്വന്തം സംവിധാനങ്ങൾ നിർമ്മിച്ചു, അതിനുശേഷം ദശാബ്ദങ്ങളിൽ ആണവ ശേഷിയുള്ള രാജ്യങ്ങളുടെ എണ്ണം ക്രമേണ വർദ്ധിച്ചു.
Bibliography table of contents The first nuclear programs (Smyth Report) [2] Nuclear weapons and energy in culture Nuclear arsenals and capabilities (table of contents) Second nuclear age Further reading "Presidency in the Nuclear Age", conference and forum at the JFK Library, Boston, October 12, 2009.
Four panels: "The Race to Build the Bomb and the Decision to Use It", "Cuban Missile Crisis and the First Nuclear Test Ban Treaty", "The Cold War and the Nuclear Arms Race" and "Nuclear Weapons, Terrorism and the Presidency".
ആണവമലിനീകരണം അമേരിക്കയിലെ ഉയർന്ന-നിലയിലുള്ള റേഡിയോ ആക്ടീവ് മാലിന്യങ്ങളുടെ അളവിൽ 2/3 ഭാഗം ഹാൻഫോർഡ് എന്ന പ്രദേശവുമായി ബന്ധപെട്ടിരിക്കുന്നു.
കൊളംബിയ നദിക്കരയിലെ ഹാൻഫോർഡിലുള്ള നൂക്ലിയർ റിയാക്ടറുകൾ , 1960 ജനുവരിയിലെ ഒരു ചിത്രം.
2013-ലെ സംഭവവികാരത്തെ തുടർന്ന്, ഫുക്കുഷിമ ആണവദുരന്ത പ്രദേശം ഉയർന്ന നിരക്കിൽ ആണവ മലിനീകരണത്തിനിടയായി.
ഇവിടെനിന്നും ഒഴിപ്പിക്കപ്പെട്ട 160,000 ആളുകൾ ഇന്നും താത്കാലിക ഭവനങ്ങളിൽ കഴിയുന്നു.
വികിരണമേറ്റ ചില ഭൂപ്രദേശങ്ങൾ നൂറ്റാണ്ടുകളോള ത്തേക്ക് കൃഷിയോഗ്യമല്ലാതായി മാറി.
പൂർണമായും വൃത്തിയാക്കൽ ജോലികൾ 40ലധികം വർഷം എടുക്കുമെന്ന് കരുതുന്നു, കൂടാതെ , ബില്യൺ കണക്കിന് ഡോളറുകളും ചെലവാക്കേണ്ടി വരും.
ആണവമലിനീകരണം എന്നത് ആണവവസ്തുക്കളുടെ പ്രതലങ്ങളിലേയോ അല്ലെങ്കിൽ ഖരം , ദ്രാവകം , വാതകം (മനുഷ്യശരീരം ഉൾപ്പെടെ) എന്നിവയിലേയോ നിക്ഷേപമോ അല്ലെങ്കിൽ സാന്നിധ്യമോ ആണ്.
അവയുടെ സാന്നിധ്യം അപ്രതീക്ഷിതവും അഭിലഷണീയമല്ലാത്തതുമായിരിക്കും  (International Atomic Energy Agency - IAEA യുടെ നിർവ്വചനത്തിൽ നിന്ന്).
മലിനവസ്തുക്കളുടെ ആണവവിഘടനം കാരണം ഇങ്ങനെയുള്ള മലിനികരണം ഒരു അപകടസാധ്യത കാണിക്കുന്നു.
അയോണീകരണം നടത്തുന്ന ദോഷകരമായ പ്രസരണങ്ങളായ ആൽഫാ കണങ്ങൾ അല്ലെങ്കിൽ ബീറ്റാ കണങ്ങൾ , ഗാമാ കിരണങ്ങൾ അല്ലെങ്കിൽ ന്യൂട്രോണുകൾ എന്നിവ അവ പുറപ്പെടുവിപ്പിക്കുന്നു.
മലിനീകരണവസ്തുവിന്റെ സാന്ദ്രത, പുറപ്പെടുവിക്കുന്ന പ്രസരണത്തിന്റെ തരം, ശരീരത്തിലെ അവയവങ്ങളിലേക്കുള്ള മലിനീകരണത്തിന്റെ സാമീപ്യം എന്നിവയാണ് അപകടസാധ്യതയുടെ അളവിനെ നിർണ്ണയിക്കുന്നത്.
ആണവ വികിരണത്തെകുറിച്ച് ജാഗ്രതപെടുത്തുന്ന ചിഹ്നം ഇതും കാണുക Chemical hazard Criticality accident Human decontamination List of Milestone nuclear explosions Lists of nuclear disasters and radioactive incidents Low-background steel Nuclear and radiation accidents Nuclear debate (disambiguation) Nuclear power Radiation biology Radiation exposure (disambiguation) Radiophobia Relative biological effectiveness Rongelap Atoll Soviet submarine K-19 Category:Victims of radiological poisoning അവലംബം Measurement Good Practice Guide No. 30 "Practical Radiation Monitoring"  Oct 2002 - National Physical Laboratory, Teddington UK Book: Pollution Wikipedia books are collections of articles that can be downloaded or ordered in print.
ആണവറിയാക്റ്റർ ഇംഗ്ലീഷ് വിലാസം https://ml.wikipedia.org/wiki/Nuclear_reactor
നിയന്ത്രിതമായ രീതിയിൽ അണുവിഘടനം നടത്തി ഊർജ്ജോല്പാദനം നടത്തുന്ന ഉപകരണമാണ് ആണവറിയാക്റ്റർ .
ഇത് സ്ഥാപിക്കുന്ന നിലയത്തെ ആണവനിലയം എന്ന് വിളിക്കുന്നു.
റിയാക്റ്റർ എന്നത് ഒരു സംഭരണിയാണ്; ഇതിനുള്ളിൽ ആണവ ഇന്ധനം അണുവിഘടനത്തിന് വിധേയമായി താപോർജ്ജം ഉൽപ്പാദിപ്പിക്കപ്പെടുന്നു.
വിഘടനത്തിന് വിധേയമാകുന്ന അണുക്കൾ ന്യൂട്രോണുകളെ പുറന്തള്ളുന്നു.
ഈ ന്യൂട്രോണുകൾ മറ്റു അണുകേന്ദ്രങ്ങളിൽ പതിച്ച് അവയേയും വിഘടിപ്പിച്ച് ചെയിൻ റിയാക്ഷൻ സംജാതമാകുന്നു.
ചെയിൻ റിയാക്ഷനും, ഉല്പാദിപ്പിക്കപ്പെടുന്ന താപവും സ്ഥിരമായ നിരക്കിൽ നടക്കുന്നതിന് റിയാക്റ്ററിന്റെ കാമ്പിൽ നിയന്ത്രണദണ്ഡുകളും , ഉത്സർജ്ജിക്കപ്പെടുന്ന ന്യൂട്രോണുകളുടെ വേഗത നിയന്ത്രിച്ച് അണുവിഘടനം കാര്യക്ഷമമാക്കുന്നതിന് മോഡറേറ്ററും ഉണ്ടായിരിക്കും.
റിയാക്റ്ററിൽ ഉല്പാദിപ്പിക്കപ്പെടുന്ന താപം അവിടെ നിന്നും നീക്കി ജലം തിളപ്പിക്കുന്നതിനായി റിയാക്റ്റർ കാമ്പിൽ ശീതീകാരി ചംക്രമണം ചെയ്തു കൊണ്ടിരിക്കും.
ഇത് വാതകരൂപത്തിലുള്ളതോ ദ്രാവകരൂപത്തിലുള്ളതോ ആവാം.
റിയാക്റ്റർ കാമ്പിൽ നിന്നും താപം സ്വീകരിച്ചൊഴുകുന്ന ശീതീകാരി, താപകൈമാറ്റ അറയിലേക്ക് ഈ താപം കൈമാറ്റം ചെയ്യുന്നു.
അവിടെ ജലം തിളപ്പിച്ച് നീരാവിയാക്കി മാറ്റുന്നു.
വൈദ്യുത ജനിത്രവുമായി ബന്ധിപ്പിച്ചിരിക്കുന്ന ഒരു ടർബൈൻ ഈ നീരാവി ഉപയോഗിച്ച് കറക്കി വൈദ്യുതി ഉല്പാദിപ്പിക്കുന്നു.
ന്യൂക്ലിയർ റിയാക്റ്ററുകൾ ആണവവികിരണങ്ങൾ അതിനു പുറത്തേക്കും പുറപ്പെടുവിക്കുന്നുണ്ട്.
റേഡിയോ ഐസോട്ടോപ്പുകൾ നിർമ്മിക്കുന്നതിന് ഈ വികിരണങ്ങൾ ഉപയോഗപ്പെടുത്താൻ സാധിക്കും.
ആണവവികിരണങ്ങൾ ജീവജാലങ്ങൾക്ക് ഹാനികരമായതിനാൽ വികിരണങ്ങൾ പുറത്തേക്കു വരുന്നതിനെ തടയുന്നതിന് റിയാക്റ്ററുകളെ സംരക്ഷണകവചങ്ങൾ കൊണ്ട് പൊതിഞ്ഞിരിക്കും.
പ്രധാന ഭാഗങ്ങൾ റിയാക്ടർ കോർ ഇന്ധനങ്ങൾ ന്യൂട്രോൻ സ്രോതസ്സ് മോഡറേറ്റർ നിയന്ത്രണ ദണ്ഡുകൾ റേഡിയേഷൻ തടയുവാനുള്ള കവചം കൂളൻറ്സ് റിയാക്ടർ കോർ (കാമ്പ്) സ്വിറ്റ്സർലന്റിലെ ഇ.
പി.എഫ്.എൽ. -ൽ ഗവേഷണാവശ്യങ്ങൾക്കായി ഉപയോഗിക്കുന്ന ഒരു ചെറിയ ആണവറിയാക്റ്ററിന്റെ കാമ്പ്
ആണവറിയാക്റ്ററിൽ അണുവിഘടനം നടക്കുന്ന കേന്ദ്രഭാഗമാണ്‌ കാമ്പ് (Core) എന്നറിയപ്പെടുന്നത്.
ആണവ ഇന്ധനം , ശീതീകാരി, നിയന്ത്രണദണ്ഡുകൾ , മോഡറേറ്റർ എന്നിവയാണ് കാമ്പിൽ അടങ്ങിയിരിക്കുന്ന ഘടകങ്ങൾ.
ഇന്ധനങ്ങൾ
യുറേനിയം -235, യുറേനിയം -233, പ്ലൂട്ടോണിയം -239 ന്യൂട്രോൺ സ്രോതസ്സ്
ബെറിലിയം പൗഡറിന്റേയും പൊളോണിയത്തിന്റേയും മിശ്രിതമാണ് ന്യൂട്രോണ് ഉറവിടമായി പ്രവർത്തിക്കുന്നത് മോഡറേറ്റർ
ആണവറിയാക്റ്ററിനകത്ത് അണുവിഘടനം അനുസ്യൂതം നടക്കുന്നതിന് സഹായിക്കുന്ന പദാർത്ഥങ്ങളാണിവ.
അണുവിഘടനം നടക്കുമ്പോഴുണ്ടാകുന്ന ന്യൂട്രോണുകളാണ് മറ്റു അണുക്കളെ പിളർത്തി ചെയിൻ റിയാക്ഷൻ നിലനിർത്തുന്നത്.
വേഗത കുറഞ്ഞ ന്യൂട്രോണുകൾക്ക് വേഗതയേറിയ ന്യൂട്രോണുകളേക്കാൾ എളുപ്പം അണുകേന്ദ്രം പിളർക്കുന്നതിന് സാധിക്കും.
വേഗതയേറിയ ന്യൂട്രോണുകൾ അണുകേന്ദ്രത്തിൽ തട്ടി തിരിച്ചുവരാനുള്ള സാധ്യതയേറെയാണ് എന്നതാണ് ഇതിനു കാരണം.
അണുവിഘടനം നടക്കുമ്പോൾ അതിവേഗത്തിലുള്ള ന്യൂട്രോണുകളാണ് ഉണ്ടാകുന്നത്.
ഇക്കാരണം കൊണ്ട് മിക്ക റിയാക്റ്ററുകളിലും ന്യൂട്രോണുകളുടെ വേഗത കുറച്ച് ചെയിൻ റിയാക്ഷൻ നിലനിർത്തുന്നതിന് മോഡറേറ്റർ ആവശ്യമാണ്.
സാധാരണ ജലം , ഘനജലം , ഗ്രാഫൈറ്റ് മുതലായ വസ്തുക്കളാണ് മോഡറേറ്ററായി ഉപയോഗിക്കുന്നത് ഇത് റിയാക്റ്ററിന്റെ കാമ്പിലായിരിക്കും ഉണ്ടായിരിക്കുക.
നിയന്ത്രണ ദണ്ഡുകൾ
ആണവറിയാക്റ്ററിന്റെ പ്രവർത്തനം നിയന്ത്രിക്കാനായി ഉപയോഗിക്കുന്ന ലോഹദണ്ഡുകളാണിവ.
നിയന്ത്രണദണ്ഡുകൾ റിയാക്റ്ററിന്റെ കാമ്പിലേക്കിറക്കിയും പുറത്തേക്ക് വലിച്ചുമാണ് റിയാക്റ്ററിനകത്തെ ചെയിൻ റിയാക്ഷനെ നിയന്ത്രിക്കുന്നത്.
ദണ്ഡ് അകത്തേക്കിറങ്ങുമ്പോൾ ചെയിൻ റിയാക്ഷൻ മന്ദഗതിയിലാകുകയും പുറത്തേക്ക് വലിക്കുമ്പോൾ റിയാക്ഷന്റെ തോത് കൂടുകയും ചെയ്യുന്നു.
നിയന്ത്രണദണ്ഡുകളിൽ ന്യൂട്രോണുകളെ ആഗിരണം ചെയ്യാൻ കഴിവുള്ള ബോറോൺ , കാഡ്മിയം തുടങ്ങിയ മൂലകങ്ങൾ അടങ്ങിയിരിക്കും.
ദണ്ഡ് റിയാക്റ്ററിലേക്കിറക്കുമ്പോൾ ചെയിൻ റിയാക്ഷന് കാരണമാകുന്ന ന്യൂട്രോണുകളെ ഇവ ആഗിരണം ചെയ്യുന്നതിനാൽ റിയാക്ഷൻ കുറയുന്നു.
അവശ്യഘട്ടങ്ങളിൽ ചെയിൻ റിയാക്ഷനെ പരിപൂർണ്ണമായി നിർത്തി റിയാക്റ്ററിന്റെ പ്രവർത്തനം നിർത്തുന്നതിനും നിയന്ത്രണദണ്ഡുകൾ ഉപയോഗിച്ച് സാധിക്കും.
റേഡിയേഷൻ തടയുവാനുള്ള കവചം
ന്യൂക്ലിയർ ഫിഷൻ നടക്കുമ്പോൾ  ഗാമാ വികിരണങ്ങൾ  പോലെയുള്ള  വിനാശകാരികളായ വികിരണങ്ങൾ  ഉണ്ടാകാറുണ്ട്.
ഇവയിൽ നിന്ന് ജീവജാലങ്ങളെ സംരക്ഷിക്കുന്നതിനുവേണ്ടി കോറിനും റിയാക്ടറിനും ചുറ്റുമായി കട്ടികൂടിയ കറുത്തീയ പാളികളും കോൺക്രീറ്റ്  പാളികളും ഉപയോഗിച്ച് കവചമുണ്ടാക്കുന്നു.
കൂളൻ്റസ്
ഫിഷൻ റിയാക്ഷന്റെ ഫലമായി വളരേയേറെ താപം ഉണ്ടാകുന്നു .
ഈ താപം കോറിനു പുറത്തുകൊണ്ടുവരുന്നതിന് ഉപയോഗിക്കുന്ന ദ്രാവകങ്ങളാണ് കൂളന്റസ്.
ഉന്നത മർദ്ദത്തിലുള്ള ജലം ദ്രാവകലോഹങ്ങൾ എന്നിവ കൂളൻ്റസ് ആയി ഉപയോഗിക്കുന്നു.
റിയാക്റ്ററിനകത്ത് നടക്കുന്ന ചെയിൻ റിയാക്ഷൻ അനിയന്ത്രിതമാകുകയോ, ശീതികരണസംവിധാനം പ്രവർത്തനരഹിതമാകുകയോ ചെയ്താൽ കാമ്പിലെ താപനില വളരെയധികം വർദ്ധിക്കുകയും കാമ്പും അതിന്റെ കവചങ്ങളും പൊട്ടിത്തെറിക്കുകയും ഭീമമായ ഒരു ദുരന്തത്തിൽ കലാശിക്കുകയും ചെയ്യും.
ഇത്തരം പ്രശ്നങ്ങൾ പല ആണവനിലയങ്ങളിലും സംഭവിച്ചിട്ടുണ്ട്.
ചെർണോബിൽ ദുരന്തം ഇതിനൊരുദാഹരണമാണ്.
ആണവ വികിരണം
ആണവ ചോർച്ച ഉണ്ടാവുകയോ ആണവ മാലിന്യങ്ങൾ ശരിയാം വണ്ണം സംസ്കരിക്കതിരിക്കുകയോ ചെയ്‌താൽ താഴെ പറയുന്ന തടയാനാവാത്ത ദുരന്തങ്ങൾ ഉണ്ടായേക്കും.
ജൈവ കോശങ്ങളെ നശിപ്പിക്കുന്നു.
പ്രോട്ടീന് തന്മാത്രകളെ വിഘടിപ്പിക്കുന്നു.
ഗാമാ വികിരണങ്ങള് DNA തന്മാത്രയിലെ ജനിതക പരിവർത്തനം ഉണ്ടാക്കുന്നു കാൻസർ രോഗത്തിന് കാരണമാക്കുന്നു.
ജനിതക വൈകല്യങ്ങൾക്ക് കാരണമാകുന്നു.
ജൈവവൈവിധ്യം നശിപ്പിക്കുന്നു.
മറ്റു മാർഗ്ഗങ്ങൾ
നമ്മുടെ ഊർജ്ജ സുരക്ഷയുമായി ബന്ധപ്പെട്ട ചർച്ചകളിൽ നിന്നാണല്ലോ ആണവനിലയങ്ങൾ സ്ഥാപിക്കാനുള്ള തീരുമാനം വരുന്നത്.
എന്നാൽ പുതുക്കാൻ കഴിയാത്ത കൽക്കരി, പെട്രോൾ, ഡീസൽ എന്നിവയുടെ ശ്രേണിയിൽ തന്നെയാണ് ആണവോർജ്ജവും സ്ഥാനം പിടിച്ചിരിക്കുന്നത്.
എന്നാൽ ആത്യന്തികമായി സൗരോർജ്ജത്തിനു മാത്രമേ നമ്മുടെ ഊർജ്ജ ആവശ്യങ്ങൾ സുസ്ഥിരമായി നിറവേറ്റാൻ കഴിയൂ.
സൗരോർജ്ജം നേരിട്ടും, കാറ്റ്, ബയോ മാസ്, തിരമാല, ജലവൈദ്യുതി എന്നീ രൂപങ്ങളിലും നമുക്ക് അത് ലഭ്യമാണ്.
അതിനുള്ള സാങ്കേതികവിദ്യ കൂടുതൽ മെച്ചപ്പെട്ടു വരികയും  ചെലവ് താരതമ്യേന കുറഞ്ഞു വരികയുമാണ്.
ഇതും കാണുക ആണവ ചെയിൻ റിയാക്ഷൻ തെർമോന്യൂക്ലിയർ റിയാക്റ്റർ ബ്രീഡർ റിയാക്റ്റർ അണുശക്തി ആണവ അവശിഷ്ടം ഫുകുഷിമ കൂടംകുളം അവലംബം ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി പുറത്തേക്കുള്ള കണ്ണികൾ മലയാളം വാരിക, 2012 ഏപ്രിൽ 27 Archived 2016-03-06 at the Wayback Machine .
ദ എക്കണോമിസ്റ്റ്, 2012 മാർച്ച് 10
ആണവശൈത്യം ഇംഗ്ലീഷ് വിലാസം https://ml.wikipedia.org/wiki/Mushroom_cloud ഹിരോഷിമയിൽ അണുബോംബ് സ്ഫോടനത്തിന്റെ ഫലമായി അന്തരീക്ഷത്തിലേക്ക് ഉയരുന്ന പുക
ഒരു പ്രദേശത്തുണ്ടായ ആണവസ്ഫോടനത്തിന്റെ ഭാഗമായി ഉണ്ടാകുന്ന ഒരു പ്രതിഭാസമാണ് ആണവശൈത്യം .
ആണവസ്ഫോടനം മൂലം ഉണ്ടാകുന്ന ദശലക്ഷക്കണത്തിന് ടൺ പൊടിപടലങ്ങളും, പുകയും , അവശിഷ്ടങ്ങളും അന്തരീക്ഷത്തിലേക്ക് ഉയരുകയും.
അത് സൂര്യപ്രകാശത്തെ ഭൂമിയിലേക്ക് എത്തുന്നതിൽനിന്ന് തടയുകയും ചെയ്യും.
അത് മൂലം ദിവസങ്ങളോളമോ, മാസങ്ങളോളമോ പ്രസ്തുത പ്രദേശത്ത് രാത്രിയുടെ പ്രതീതിയും, അന്തരീക്ഷ താപനിലയുടെ വൻ താഴ്ചയും ഉണ്ടാകാം.
ഈ പ്രതിഭാസത്തെയാണ് ആണവശൈത്യം എന്ന് പറയുന്നത്.
ഇങ്ങനെ അന്തരീക്ഷ താപനില 1 ഡിഗ്രി സെൽഷ്യസ് വരെയായി കുറയാൻ സാധ്യതയുണ്ട്.
ആണവായുധവിദ്യ സ്വായത്തമാക്കിയ രാജ്യങ്ങൾ ഇംഗ്ലീഷ് വിലാസം https://ml.wikipedia.org/wiki/List_of_states_with_nuclear_weapons
ഇത് ആണവായുധം സ്വായത്തമാക്കിയ രാജ്യങ്ങളുടെ പട്ടിക ആണ്; ഈ പട്ടിക പലപ്പോഴും "ന്യൂക്ലിയാർ ക്ലബ്" എന്നറിയപ്പെടുന്നു.
നിലവിൽ എട്ടു രാജ്യങ്ങൾ വിജയകരമായി അണുവായുധങ്ങൾ പരീക്ഷിച്ചിട്ടുണ്ട്.
ഇതിൽ അഞ്ചു രാജ്യങ്ങൾ അണുവായുധ രാഷ്ട്രങ്ങൾ എന്ന് അന്താരാഷ്ട്ര തലത്തിൽ അംഗീകരിക്കപ്പെട്ട അണുവായുധ നിർവ്യാപന കരാർ ( Nuclear Non-Proliferation Treaty (NPT) )വഴിയായി അറിയപ്പെടുന്നു.
ഈ രാജ്യങ്ങൾ, അവ പ്രസ്തുത ശേഷി കൈവരിച്ച സമയക്രമത്തിൽ: അമേരിക്കൻ ഐക്യനാടുകൾ , റഷ്യ ( സോവ്യറ്റ് യൂണിയന്റെ പിൻ‌ഗാമി), യുണൈറ്റഡ് കിംഗ്ഡം , ഫ്രാൻസ് , ചൈന എന്നിയവാണ്.
അണുവായുധ നിർവ്യാപന കരാർ രൂപപ്പെടുത്തിയ ശേഷം അതിൽ ഒപ്പുവയ്ക്കാത്ത മൂന്നു രാ‍ഷ്ട്രങ്ങൾ - ഇന്ത്യ , പാകിസ്താൻ , ഉത്തര കൊറിയ - അണുവായുധ പരീക്ഷണങ്ങൾ നടത്തി.
ഇസ്രായേലിനും അണുവായുധങ്ങളുള്ളതായി വ്യാപകമായി വിശ്വസിച്ചു പോരുന്നു.
എന്നാൽ ഇസ്രായേൽ പ്രസ്തുത ആരോപണത്തെ അംഗീകരിക്കുകയോ നിരാകരിക്കുകയോ ചെയ്തിട്ടില്ല.
ഈ രാജ്യങ്ങൾ അണുവായുധ നിർവ്യാപന കരാറിൽ ഒപ്പുവയ്ക്കാത്തതിനാൽ ഇവയുടെ അണുവായുധ ശേഷി ഔദ്യോഗികമായി അംഗീകരിക്കപ്പെട്ടിട്ടില്ല.
ഇറാന് അണുവായുധ വികസന പദ്ധതി ഉള്ളതായി അമേരിക്ക ആരോപിക്കുന്നു.
എന്നാൽ ഇറാൻ പ്രസ്തുത ആരോപണം നിരാകരിക്കുന്നു.
ലോകത്താകമാനമുള്ള അണുവായുധശേഖരത്തിന്റെ ഏകദേശ കണക്ക് രാജ്യം അണുവായുധ പോർമുനകൾ സജ്ജം‍/മൊത്തം* ആദ്യം പരീക്ഷണം നടത്തിയ വർഷം ആണവായുധം സ്വായത്തമാക്കിയ അഞ്ചു രാഷ്ട്രങ്ങൾ - അണുവായുധ നിർവ്യാപന കരാർ പ്രകാരം അമേരിക്കൻ ഐക്യനാടുകൾ 5,735/9,960 1945 (" Trinity ") റഷ്യ (മുൻ‌കാല സോവിയറ്റ് യൂണിയൻ ) 5,830/16,000 1949 (" RDS-1 ") യുണൈറ്റഡ് കിംഗ്ഡം 200 1952 (" Hurricane ") ഫ്രാൻസ് 350 1960 (" Gerboise Bleue ") ചൈന 130 1964 (" 596 ") അണുവായുധ ശേഷിയുള്ള മറ്റു രാഷ്ട്രങ്ങൾ ഇന്ത്യ 70-120 1974 (" Smiling Buddha ") പാകിസ്താൻ 30-52 1998 (" Chagai-I ") ഉത്തര കൊറിയ 1-10 2006 ( The Beginning ) അണുവായുധ ശേഷി പ്രസിദ്ധപ്പെടുത്താത്ത രാഷ്ട്രങ്ങൾ ഇസ്രായേൽ 75-200 ഇല്ല അല്ലെങ്കിൽ വ്യക്തമല്ല അല്ലെങ്കിൽ 1979 ( വെല സംഭവം കാണുക)
* All numbers are estimates from the Natural Resources Defense Council , published in the Bulletin of the Atomic Scientists , unless other references are given.
If differences between active and total stockpile are known, they are given as two figures separated by a forward slash.
If no specifics are known, only one figure is given.
Stockpile number may not contain all intact warheads if a substantial amount of warheads are scheduled for but have not yet gone through dismantlement; not all "active" warheads are deployed at any given time.
When a range of weapons is given (e.g., 0–10), it generally indicates that the estimate is being made on the amount of fissile material that has likely been produced, and the amount of fissile material needed per warhead depends on estimates of a country's proficiency at nuclear weapon design.
അണുവായുധ നിർവ്യാപന കരാർ ‍ പ്രകാരം ആണവായുധം സ്വായത്തമാക്കിയ അഞ്ചു രാഷ്ട്രങ്ങൾ ആദ്യത്തെ അണുവായുധ പരീക്ഷണമായ " ട്രിനിറ്റി " അഗ്നിഗോളത്തിന്റെ ആദ്യഘട്ടം അമേരിക്കയുടെയും സോവ്യറ്റ് യൂണിയൻ/റഷ്യയുടെയും അണുവായുധശേഖരം, 1945–2006.
ആണവ ഇന്ധനം ഉപയോഗിക്കുന്ന ഫ്രഞ്ച് വിമാനവാഹിനിക്കപ്പൽ ചാൾസ് ഡീ ഗാളും ആണവ ഇന്ധനം ഉപയോഗിക്കുന്ന അമേരിക്കൻ വിമാനവാഹിനിക്കപ്പലായ USS Enterprise (ഇടത്ത്), ഓരോന്നിലും അണുവായുധവാഹകശേഷിയുള്ള യുദ്ധവിമാനങ്ങളുണ്ട് അമേരിക്കൻ ഐക്യനാടുകൾ
അണുവായുധ ശേഷിയുള്ള മറ്റു രാഷ്ട്രങ്ങൾ അണുവായുധ ശേഷി പ്രസിദ്ധപ്പെടുത്താത്ത രാഷ്ട്രങ്ങൾ അണുവായുധ വികസന പദ്ധതികൾ ഉണ്ടെന്ന് ആരോപിക്കപ്പെടുന്ന രാഷ്ട്രങ്ങൾ മുൻ സോവിയറ്റ് രാഷ്ട്രങ്ങൾ അവലംബം ↑ http://www.guardian.co.uk/israel/Story/0,,1970616,00.html ↑ Norris, Robert S. and Hans M. Kristensen.
"U.S. nuclear forces, 2006," Bulletin of the Atomic Scientists 61:1 (January/February 2005): 68-71, Archived 2006-09-28 at the Wayback Machine .
↑ Norris, Robert S. and Hans M. Kristensen.
"Russian nuclear forces, 2006," Bulletin of the Atomic Scientists 62:2 (March/April 2006): 64-67, Archived 2006-09-28 at the Wayback Machine .
"British nuclear forces, 2005," Bulletin of the Atomic Scientists 61:6 (November/December 2005): 77-79, Archived 2006-09-28 at the Wayback Machine .
"French nuclear forces, 2005," Bulletin of the Atomic Scientists 61:4 (July/August 2005): 73-75, Archived 2006-09-28 at the Wayback Machine .
"Chinese nuclear forces, 2006," Bulletin of the Atomic Scientists 62:3 (May/June 2006): 60-63, Archived 2006-09-28 at the Wayback Machine .
; Lewis, Jeffery.
"The ambiguous arsenal," Bulletin of the Atomic Scientists 61:3 (May/June 2005): 52-59.
Archived 2006-09-28 at the Wayback Machine .
"India's nuclear forces, 2005," Bulletin of the Atomic Scientists 61:5 (September/October 2005): 73-75, ↑ Norris, Robert S. and Hans M. Kristensen.
"Pakistan's nuclear forces, 2001," Bulletin of the Atomic Scientists 58:1 (January/February 2002): 70-71, Archived 2006-12-17 at the Wayback Machine .
"North Korea's nuclear program, 2005," Bulletin of the Atomic Scientists 61:3 (May/June 2005): 64-67, Archived 2006-09-28 at the Wayback Machine .
↑ globalsecurity.org.
Nuclear Weapons Testing - North Korean Statements ↑ Norris, Robert S., William Arkin, Hans M. Kristensen, and Joshua Handler.
"Israeli nuclear forces, 2002," Bulletin of the Atomic Scientists 58:5 (September/October 2002): 73-75, Archived 2006-09-28 at the Wayback Machine .
↑ ↑ പുറത്തേക്കുള്ള കണ്ണികൾ "Global Nuclear Stockpiles, 1945–2006" from Bulletin of the Atomic Scientists Nuclear Threat Initiative Globalsecurity.org — World Special Weapons Guide The Nuclear Weapon Archive U.S. Nuclear Weapons in Europe: A review of post-Cold War policy, force levels, and war planning NRDC, February 2005 Pakistani Nuclear Development Online NewsHour with Jim Lehrer: Tracking Nuclear Proliferation Archived 2007-12-08 at the Wayback Machine .
ആണവോർജ്ജ കമ്മീഷൻ (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Atomic_Energy_Commission_of_India
ഇന്ത്യൻ ആണവോർജ്ജ വകുപ്പിന്റെ (Department of Atomic Energy - DAE, ( ഹിന്ദി : भारत सरकार परमाणु ऊर्जा विभाग )) കീഴിൽ പ്രവർത്തിക്കുന്ന സ്ഥാപനമാണ് ആണവോർജ്ജ കമ്മീഷൻ .
ഇന്ത്യൻ പ്രധാനമന്ത്രിയുടെ നേരിട്ടുള്ള നിയന്ത്രണത്തിലുള്ള സ്ഥാപനമാണിത്.
1948 ഓഗസ്റ്റിൽ അന്നത്തെ കേന്ദ്ര ശാസ്ത്രഗവേഷണ വകുപ്പിന്റെ കീഴിലാണ് ഇന്ത്യൻ ആറ്റോമിക് എനർജി കമ്മീഷൻ സ്ഥാപിതമായത്.
തുടർന്ന് 1954 ഓഗസ്റ്റ് 3നു രാഷ്ട്രപതിയുടെ ഒരു പ്രത്യേക ഉത്തരവിലൂടെ പ്രധാനമന്ത്രിയുടെ കീഴിൽ ഇന്ത്യൻ ആണവോർജ്ജ വകുപ്പ് സ്ഥാപിതമായി.
പിന്നീട് 1958 മാർച്ച് ഒന്നിന് ഗവണ്മെന്റിന്റെ പ്രത്യേക തീരുമാനത്തിലൂടെ ഇന്ത്യൻ ആണവോർജ്ജ വകുപ്പിന്റെ (DAE) കീഴിൽ ആറ്റോമിക് എനർജി കമ്മീഷൻ നിലവിൽ വന്നു.
അന്നത്തെ പ്രധാനമന്ത്രി ജവഹർലാൽ നെഹ്രു ഈ തീരുമാനത്തിന്റെ ഒരു പകർപ്പ് 1958 മാർച്ച് 24-ന് ലോക്‌സഭയിൽ അവതരിപ്പിച്ചു.
ഹോമി ജഹാംഗീർ ഭാഭയായിരുന്നു കമ്മീഷന്റെ ആദ്യ ചെയർമാൻ നിലവിലുള്ള അംഗങ്ങൾ പേര് Designation Role ആർ. കെ. സിൻഹ സെക്രട്ടറി, ആണവോർജ്ജ ഡിപ്പാർട്ടുമെന്റ് ചെയർമാൻ വി. നാരായണസ്വാമി സഹമന്ത്രി, പ്രധാനമന്ത്രിയുടെ ഓഫീസ് അംഗം ശിവശങ്കർ മേനോൻ ദേശീയ സുരക്ഷാ ഉപദേഷ്ടാവ് അംഗം പുലോക് ചാറ്റർജി പ്രധാനമന്ത്രിയുടെ പ്രിൻസിപ്പൽ സെക്രട്ടറി അംഗം അജിത് കുമാർ സേത്ത് കാബിനറ്റ് സെക്രട്ടറി അംഗം രഞ്ജൻ മത്തായി ഫോറിൻ സെക്രട്ടറി അംഗം സുമിത് ബോസ് സെക്രട്ടറി വ്യയമന്ത്രാലയം അംഗം വി. വി. ബട്ട് ഇന്ത്യാ സർക്കാറിന്റെ സെക്രട്ടറി സാമ്പത്തികകാര്യങ്ങൾക്കുള്ള അംഗം സി. എൻ. ആർ. റാവു ഹോണൊററി പ്രസിഡന്റ്, അഡ്വാൻസ്ഡ് ശാസ്ത്ര ഗവേഷണങ്ങൾക്കായുള്ള ജവഹർലാൻ നെഹ്രു സെന്റർ, ബെംഗളൂരു അംഗം ഡോ. എം. ആർ. ശ്രീനിവാസൻ മുൻ അംഗം(ഊർജ്ജം) ആസൂത്രണക്കമ്മീഷൻ മുൻ-ചെയർമാൻ AEC അംഗം ഡോ. പി. രമാ റാവു മുൻ സെക്രട്ടറി, ശാസ്ത്രസാങ്കേതിക വകുപ്പ് അംഗം ഡോ. അനിൽ കാകോഡ്കർ AEC മുൻ ചെയർമാൻ, ഹോമി ബാബ പ്രഫസർ അംഗം ഡോ. ആർ. ബി. ഗ്രോവർ പ്രധാന ഉപദേഷ്ടാവ്, ആണവോർജ്ജവകുപ്പ് അംഗം അരുൺ ശ്രീവാസ്തവ അംഗം, തന്ത്രപ്രധാന ആസൂത്രണ ഗ്രൂപ്പ്, സയന്റിഫിക്ക് ഓഫീസർ-H, DAE സെക്രട്ടറി
അവലംബം ↑ ↑ പുറത്തേക്കുള്ള കണ്ണികൾ Atomic Energy Commission Archived 2011-04-25 at the Wayback Machine .
Department of Atomic Energy
അഫ്ഗാനിസ്താൻ അമീറത്ത് ഇംഗ്ലീഷ് വിലാസം https://ml.wikipedia.org/wiki/Emirate_of_Afghanistan
ദുറാനി സാമ്രാജ്യത്തിന്റെ അധഃപതനത്തിനു ശേഷം, അഫ്ഗാനിസ്താനിലെ കാബൂൾ കേന്ദ്രമാക്കി, പത്തൊമ്പതാം നൂറ്റാണ്ടിന്റെ തുടക്കത്തിൽ, ദോസ്ത് മുഹമ്മദ് ഖാന്റെ നേതൃത്വത്തിൽ ഉടലെടുത്ത ബാരക്സായ് പഷ്തൂണുകളുടെ സാമ്രാജ്യമാണ്‌ അഫ്ഗാനിസ്താൻ അമീറത്ത് എന്നറിയപ്പെടുന്നത്.
സാമ്രാജ്യത്തിന്റെ സ്ഥാപകനായ ദോസ്ത് മുഹമ്മദ് ഖാൻ മുതലുള്ള ഈ സാമ്രാജ്യത്തിലെ ഭരണാധികാരികൾ, പടനായകൻ എന്നർത്ഥമുള്ള അമീർ എന്ന സ്ഥാനപ്പേര്‌ സ്വീകരിച്ചിരുന്നതിനാലാണ്‌ ഇതിനെ അമീറത്ത് എന്നു വിളിക്കുന്നത്.
1823-ൽ ദുറാനിസാമ്രാജ്യത്തിന്‌ അന്ത്യമാകുകയും ബാരക്‌സായ് വിഭാഗക്കാർ കാബൂളിൽ ശക്തിപ്രാപിക്കുകയും ചെയ്തെങ്കിലും 1826-ലാണ്‌ ദോസ്ത് മുഹമ്മദ് ഖാൻ അമീർ ആയി അധികാരമേറ്റത്.
1926-ൽ ഈ വംശത്തില്പ്പെട്ട അമീർ അമാനുള്ള ഖാൻ , ഷാ എന്ന സ്ഥാനപ്പേര്‌ സ്വീകരിക്കുകയും ഭരണസംവിധാനം മാറ്റം വരുത്തുകയും ചെയ്തതോടെ അമീറത്തിന്‌ അന്ത്യമായി.
മദ്ധ്യേഷ്യയിലെ യുറോപ്യൻ കോളനിവൽക്കരണത്തിന്റെ വികാസകാലത്താണ്‌ അമീറത്ത് നിലനിന്നിരുന്നത്.
ബാരക്സായ് വംശം
അബ്ദാലി പഷ്തൂണുകളിൽ, ദുറാനി സാമ്രാജ്യചക്രവർത്തിമാരുടെ വംശമായ പോപൽസായ് വംശത്തിലെ സാദോസായ് വിഭാഗത്തേപ്പോലെത്തന്നെ പ്രമുഖസ്ഥാനം അലങ്കരിച്ചിരുന്ന ഒന്നാണ്‌ ബാരക്സായ് വംശത്തിലെ മുഹമ്മദ്സായ് വിഭാഗം.
1747-ൽ അഹ്മദ് ഷാ അബ്ദാലിയെ , പഷ്തൂണുകളുടെ നേതൃസ്ഥാനത്തേക്ക് തിരഞ്ഞെടുത്തപ്പോൾ, ബാരക്സായ് വംശത്തിലെ മുഹമ്മദ്സായ് വിഭാഗത്തില്പ്പെട്ട ഹജ്ജി ജമാൽ ഖാനെ (ജീവിതകാലം:1719-70/71), അഹ്മദ് ഷായുടെ പ്രധാന ഉപദേഷ്ടാവായി നിയമിക്കപ്പെട്ടിരുന്നു .
അന്ന് പഷ്തൂണുകളുടെ നേതൃസ്ഥാനത്തേക്ക് പരിഗണിക്കപ്പെട്ടവരിൽ പ്രമുഖനായിരുന്ന ഒരാളുമായിരുന്നു ഹജ്ജി ജമാൽ ഖാൻ.
പതിനെട്ടാം നൂറ്റാണ്ടിന്റെ അന്ത്യം മുതൽ, കാബൂളിലെ ദുറാനി ഭരണാധികാരിയെ നിശ്ചയിക്കുന്നതിൽ ബാരക്സായ്/മുഹമ്മദ്സായ്കളുടെ സ്വാധീനം നിർണായകമായിരുന്നു.
ഹജ്ജി ജമാൽ ഖാന്റെ പുത്രനായ പയിന്ദ ഖാൻ മുഹമ്മദ്സായ്, ദുറാനി സാമ്രാജ്യകാലത്ത് വലിയ രാഷ്ട്രീയപ്രാധാന്യം നേടിയ വ്യക്തിയാണ്‌.
രണ്ടാം ദുറാനി ചക്രവർത്തി തിമൂറീന്റെ ഉപദേശകനായിരുന്ന ഇദ്ദേഹം തിമൂറിന്റെ പിൻ‌ഗാമിയായി സമാൻ ഷായെ 1793-ൽ ചക്രവർത്തിസ്ഥാനത്തെത്തിക്കുന്നതിൽ പ്രധാന പങ്കുവഹിച്ചിരുന്നു.
എന്നാൽ അട്ടിമറിക്കു ശ്രമിച്ചു എന്ന കാരണത്താൽ പയിന്ദ ഖാനെ, 1799-ൽ സമാൻ ഷാ തന്നെ വധിക്കുകയായിരുന്നു.
എങ്കിലും പയിന്ദ ഖാന്റെ പുത്രന്മാർ അക്കാലത്ത് അഫ്ഗാനികളിലെ ഏറ്റവും ശക്തരായ വിഭാഗമായി മാറി.
പുത്രന്മാരിൽ ഏറ്റവും മൂത്തവനായ ഫത് ഖാൻ , സമാൻ ഷായുടെ അർദ്ധസഹോദരനായ മഹ്മൂദിനൊപ്പം ചേർന്ന് 1800-ആമാണ്ടിൽ സമാൻ ഷായെ അധികാരത്തിൽ നിന്നു പുറത്താക്കുകയും ചെയ്തു.
തുടർന്ന് പഞ്ചാബിലും സിന്ധിലും മറ്റും ദുറാനി സാമ്രാജ്യത്തിന്റെ വികസനത്തിനു വേണ്ടി സിഖുകാർക്കെതിരെ ഫത് ഖാൻ യുദ്ധത്തിലേർപ്പെടുകയും ചെയ്തിരുന്നു.
ഫത് ഖാന്റെ അസാന്നിധ്യത്തിൽ 1803-ൽ സമാൻ ഷായുടെ സഹോദരൻ ഷൂജ , മഹ്മൂദിനെ പുറത്താക്കി കാബൂളിൽ അധികാരത്തിലേറിയെങ്കിലും 1809-ൽ ഫത് ഖാന്റെ ശക്തമായ പിന്തുണയോടെ മഹ്മൂദ് ഷാ വീണ്ടും കാബൂളിൽ അധികാരത്തിൽ തിരിച്ചെത്തി.
മഹ്മൂദ് ഷായുടെ രണ്ടാം ഭരണകാലത്ത് അഫ്ഗാനികൾക്ക് നിരവധി അധീനപ്രദേശങ്ങൾ നഷ്ടമാകുകയും ഫത് ഖാന്റെ നേതൃത്വത്തിലുള്ള അഫ്ഗാൻ സൈന്യം തന്നെ സിഖുകാരോട് പലവട്ടം പരാജയപ്പെടുകയും ചെയ്തു.
ഇതിനിടെ മഹ്മൂദ് ഷായുടെ പുത്രനായ കമ്രാനും ഫത് ഖാനും തമ്മിൽ രൂക്ഷമായ അഭിപ്രായവ്യത്യാസവും നിലനിന്നിരുന്നു.
തന്റെ പുത്രന്റെ പക്ഷം ചേർന്ന മഹ്മൂദ് ഷാ 1818-ൽ ഹെറാത്തിൽ വച്ച് ഫത് ഖാനെ വധിക്കുകയും ചെയ്തു.
ഇതോടെ ഫത്ഖാന്റെ സഹോദരന്മാർ എല്ലാവരും ഒന്നിക്കുകയും മഹ്മൂദ് ഷായെ ഭരണത്തിൽ നിന്നും പുറത്താക്കുകയും ചെയ്തു .
മഹ്മൂദ് ഷാ ഹെറാത്തിലേക്ക് പലായനം ചെയ്തതിനെത്തുടർന്ന് 1818 മുതൽക്കു തന്നെ കാബൂളും കന്ദഹാറും ബാരക്സായ് സഹോദരന്മാരുടെ കീഴിൽ വന്നെങ്കിലും ഭരണം നേരിട്ട് ഏറ്റെടുക്കാൻ ഇവർ തയ്യാറായിരുന്നില്ല.
ഫത് ഖാന്റെ അഭാവം ഇവരെ ആശയക്കുഴപ്പത്തിലാക്കിയിരുന്നു.
വിവിധ സാദോസായ് വംശജരെ ഷാ ആയി നിയമിച്ച് പാവഭരണം നടത്താൻ ശ്രമിച്ചെങ്കിലും ഇതിലും വിജയം കണ്ടില്ല.
തിമൂർ ഷായുടെ ഒരു പുത്രനായിരുന്ന അയൂബ് മിർസ ഇത്തരത്തിൽ ബാരക്സായ്കളുടെ കീഴിൽ ഭരണം നടത്തിയിരുന്ന അവസാനത്തെ സാദോസായ് ചക്രവർത്തിയാണ്.
ഇദ്ദേഹത്തെ 1823-ൽ അധികാരത്തിൽ നിന്ന് ബാരക്സായ് സഹോദരന്മാർ പുറത്താക്കിയതോടെ കാബൂളിൽ നാഥനില്ലാത്ത അവസ്ഥയായി.
ഇതിനു പുറമേ സിഖുകാരുടെ ആക്രമണവും അഫ്ഗാനികളെ വലക്കുന്നുണ്ടായിരുന്നു.
1823-ൽ സിഖുകാർ ബാരക്സായ്കളെ നോഷേറ യുദ്ധത്തിൽ വച്ച് പരാജയപ്പെടുത്തുകയും മുഹമ്മദ് അസം ഖാൻ എന്ന ഒരു ബാരക്സായ് സഹോദരനെ കൊലപ്പെടുത്തി.
1826-ൽ ബാരക്സായ് സഹോദരന്മാരിൽ ഏറ്റവും ഇളയവനായ ദോസ്ത് മുഹമ്മദ് ഖാൻ കാബൂളിൽ ഭരണം ഏറ്റെടുത്തതൊടെ കാബൂളിലെ ബാരക്സായ് ഭരണത്തിന് ആരംഭമായി ഭരണാധികാരികൾ ദോസ്ത് മുഹമ്മദ് ഖാൻ ദോസ്ത് മുഹമ്മദ് ഖാൻ
അഫ്ഗാനിസ്താൻ അമീറത്തിന്റെ സ്ഥാപകനാണ് ദോസ്ത് മുഹമ്മദ് ഖാൻ അഥവാ ദുസ്ത് മുഹമ്മദ് ഖാൻ.
ദോസ്ത് മുഹമ്മദ് ഖാൻ അധികാരമേറ്റതോടെ അഫ്ഗാനിസ്താന്റെ ഭരണം പോപത്സായ്/സാദോസായ് വംശത്തിൽ നിന്നും ബാരക്സായ്/മുഹമ്മദ്സായ് വംശത്തിന്റെ കൈവശമെത്തി.
ദുറാനി സാമ്രാജ്യചക്രവർത്തിമാർ ഉപയോഗിച്ചിരുന്ന ഷാ എന്ന അധികാരനാമത്തിനു പകരം അമീർ എന്ന പദവി ഉപയോഗിക്കാൻ തുടങ്ങിയത് ദോസ്ത് മുഹമ്മദ് ആണ്.
തുടക്കത്തിൽ ദോസ്ത് മുഹമ്മദിന്റെ ഭരണം കാബൂളിൽ മാത്രമായി ഒതുങ്ങി.
കന്ദഹാറിൽ ഇയാളുടെ അർദ്ധസഹോദരനായ കോഹെൻദിൽ ഖാനാണ് ഭരിച്ചിരുന്നതെങ്കിൽ പെഷവാറും കശ്മീരുമെല്ലാം സിഖുകാരുടെ കൈയിലായിരുന്നു.
വടക്കുപടിഞ്ഞാറുള്ള ഹെറാത്തിലാകട്ടെ പലായനം ചെയ്ത ദുറാനി ചക്രവർത്തി മഹ്മൂദിന്റേയും പുത്രൻ കമ്രാന്റേയും ഭരണമായിരുന്നു.
1834-ൽ ഷാ ഷൂജയെ കന്ദഹാറിൽ വച്ച് പരാജയപ്പെടുത്തിയതോടെ ദോസ്ത് മുഹമ്മദ് ശക്തിയാർജ്ജിക്കുകയും പെഷവാറിനു വേണ്ടി സിഖുകാരെ നേരിടാനാരംഭിക്കുകയും ചെയ്തു.
സിഖുകാരുമായുള്ള പോരാട്ടം അവരുടെ സഖ്യകക്ഷികളായിരുന്ന ഇന്ത്യയിലെ ബ്രിട്ടിഷ് ഭരണകൂടത്തെ രംഗത്തെത്തിച്ചു.
വടക്കുനിന്ന് റഷ്യക്കാർ മദ്ധ്യേഷ്യയിൽ ആധിപത്യം വർദ്ധിപ്പിക്കുന്ന കാലമായതിനാലും അഫ്ഗാനിസ്താനിലെ ആധിപത്യം ബ്രിട്ടീഷുകാർക്ക് പ്രാധാന്യമുള്ളതായിരുന്നു.
ദോസ്ത് മുഹമ്മദുമായി ബ്രിട്ടീഷുകാർ ചർച്ചകൾക്ക് ശ്രമിച്ചെങ്കിലും അതിൽ വഴങ്ങാത്തതിനാൽ 1839-ൽ നടന്ന ഒന്നാം ആംഗ്ലോ അഫ്ഗാൻ യുദ്ധത്തിൽ ബ്രിട്ടീഷുകാർ ദോസ്ത് മുഹമ്മദിനെ പുറത്താക്കി മുൻ ദുറാനി ചക്രവർത്തിയായിരുന്ന ഷാ ഷൂജയെ അധികാരത്തിലേറ്റുകയും ചെയ്തു.
പിന്നീട് അഫ്ഗാനിസ്താനിൽ ബ്രിട്ടീഷുകാർ അല്പകാലം ആധിപത്യം സ്ഥാപിച്ചെങ്കിലും 1842-ൽ അവർക്ക് പിന്മാറേണ്ടി വരുകയും ദോസ്ത് മുഹമ്മദ് ഖാൻ രണ്ടാമതും അഫ്ഗാനിസ്താനിലെ അമീർ ആയി അധികാരമേൽക്കുകയും ചെയ്തു.
ദോസ്ത് മുഹമ്മദിന്റെ രണ്ടാമത്തെ കാലഘട്ടം, വിജയങ്ങളുടേതായിരുന്നു.